Euroopa Parlament teatas, et nõuab kiiret
põllumajanduse, akvakultuuri ja maaelu rahastamise kasvu. Lisaks palutakse
uurida spekulantide mõju toiduainete hinnale.
Parlamendisaadikud rõhutavad, et biokütuste tootmisele tuleks kehtestada ranged säästvuse kriteeriumid ning et rohkem tuleb ära teha teise põlvkonna bioenergia kasutamise ja tootmise edendamiseks.
ELi praegustest teraviljavarudest jätkub ainult 30 päevaks. Saadikud avaldavad kahtlust, kas euroliidu toiduainevarud on võimalikke kriise arvestades piisavad. Seetõttu oodatakse Euroopa komisjonilt toiduvarude loomise strateegiat.
Saadikud märgivad, et kaks miljardit inimest elab endiselt äärmises vaesuses ning 850 miljonit inimest on näljas iga päev.
Saadikud paluvad komisjonil analüüsida tootjahinna ja suurte jaemüüjate kehtestatud hindade lahknevusi. Lisaks soovitavad nad uurida, milline on jaemüüjate roll toiduahelas, sest toiduainete jaehinnad on võrreldes elukallidusega ebaproportsionaalselt tõusnud.